CELEX: 32019R0724
Language: hu
Date: 2019-05-10 00:00:00
Title: A Bizottság (EU) 2019/724 végrehajtási rendelete (2019. május 10.) a 686/2012/EU végrehajtási rendeletnek a glifozát, a lambda-cihalotrin, az imazamox és a pendimetalin hatóanyag értékelésére kijelölendő jelentéstevő tagállamok és társjelentéstevő tagállamok tekintetében történő módosításáról, valamint a 844/2012/EU végrehajtási rendeletnek a jelentéstevő tagállam szerepének a tagállamok egy csoportja általi betöltésére vonatkozó lehetőség tekintetében történő módosításáról (EGT-vonatkozású szöveg.)

13.5.2019   
               
               
                  HU
               
               
                  Az Európai Unió Hivatalos Lapja
               
               
                  L 124/32
               
            
         A BIZOTTSÁG (EU) 2019/724 VÉGREHAJTÁSI RENDELETE
         (2019. május 10.)
         a 686/2012/EU végrehajtási rendeletnek a glifozát, a lambda-cihalotrin, az imazamox és a pendimetalin hatóanyag értékelésére kijelölendő jelentéstevő tagállamok és társjelentéstevő tagállamok tekintetében történő módosításáról, valamint a 844/2012/EU végrehajtási rendeletnek a jelentéstevő tagállam szerepének a tagállamok egy csoportja általi betöltésére vonatkozó lehetőség tekintetében történő módosításáról
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a növényvédő szerek forgalomba hozataláról, valamint a 79/117/EGK és a 91/414/EGK tanácsi irányelvek hatályon kívül helyezéséről szóló, 2009. október 21-i 1107/2009/EK európai parlamenti és tanácsi rendeletre (1) és különösen annak 19. cikkére,
         mivel:
         
                     (1)
                  
                  
                     A 686/2012/EU bizottsági végrehajtási rendelet (2) az egyes hatóanyagok meghosszabbítási eljárás kapcsán végzendő értékelésének feladatát egy jelentéstevő tagállam és egy társjelentéstevő tagállam között osztja fel. Mivel a glifozát, az imazamox és a pendimetalin hatóanyag esetében még nincs az értékelésre kijelölt jelentéstevő, illetve társjelentéstevő tagállam, és az említett hatóanyagok jóváhagyása 2022. január 1. és 2024. december 31. között lejár, helyénvaló rendelkezni a szóban forgó feladatok felosztásáról.
                  
               
                     (2)
                  
                  
                     A felosztást úgy kell elvégezni, hogy a felelősségi körök és a munka megoszlása kiegyensúlyozott legyen a tagállamok között.
                  
               
                     (3)
                  
                  
                     Kivételes esetekben az adott hatóanyag értékeléséhez kapcsolódó várható munkateher és az értékelés összetettsége meghaladhatja az egyetlen társjelentéstevő tagállam által támogatott egyedüli jelentéstevő tagállam kapacitásait. Ezekben az esetekben célszerű lehet szélesebb körben elosztani a munkaterhet és összevonni több tagállam szakértelmét oly módon, hogy a jelentéstevő tagállam feladatának ellátására a tagállamok egy csoportja közösen kap megbízatást. Ezért egyértelművé kell tenni, hogy a jelentéstevő tagállam szerepét a tagállamok egy csoportja közösen is betöltheti. Ebben az esetben nincs szükség társjelentéstevő tagállam kijelölésére. Ennek megfelelően amennyiben több tagállam közösen tölti be a jelentéstevő tagállam szerepét, meg kell állapodniuk a munkaszervezés részleteiről. A fentiek alapján a glifozát hatóanyag értékelését indokolt a jelentéstevő tagállamként együttesen eljáró tagállamok csoportjára bízni.
                  
               
                     (4)
                  
                  
                     Az imazamox értékelése esetében indokolt Görögországot kijelölni jelentéstevő tagállamnak, Olaszországot pedig társjelentéstevő tagállamnak.
                  
               
                     (5)
                  
                  
                     A pendimetalin értékelése esetében indokolt Svédországot kijelölni jelentéstevő tagállamnak, Hollandiát pedig társjelentéstevő tagállamnak.
                  
               
                     (6)
                  
                  
                     Az érintett tagállamokkal egyetértésben módosítani szükséges a lambda-cihalotrin hatóanyag értékelésére kijelölt jelentéstevő tagállamot, figyelembe véve ugyanakkor a felelősségi körök és a munka megosztásának tagállamok közötti egyensúlyát. A lambda-cihalotrin meghosszabbítási eljárása céljából végzett értékelés esetében indokolt úgy rendelkezni, hogy Görögország járjon el jelentéstevő tagállamként, míg a társjelentéstevő tagállam szerepét továbbra is Franciaország töltse be.
                  
               
                     (7)
                  
                  
                     A 844/2012/EU bizottsági végrehajtási rendelet (3) rendelkezik a hatóanyagok jóváhagyásának meghosszabbítására vonatkozó eljárás 1107/2009/EK rendelet szerinti végrehajtásáról.
                  
               
                     (8)
                  
                  
                     A 844/2012/EU végrehajtási rendelet rendelkezik a kérelmek és az utólag benyújtott kiegészítő dokumentációk kezeléséről, valamint ezeknek a jelentéstevő tagállamként eljáró tagállam és az annak munkáját társjelentéstevőként segítő tagállam általi értékeléséről. Tisztázni kell azonban az eljárási szabályokat azoknak a fent említett kivételes eseteknek a vonatkozásában, amikor az értékelés feladatát a 686/2012/EU végrehajtási rendelet alapján jelentéstevő tagállamként együttesen eljáró tagállamok csoportja kapja. Ennek a csoportnak közösen kell betöltenie a jelentéstevő tagállamra a 844/2012/EU végrehajtási rendelet által ruházott szerepet.
                  
               
                     (9)
                  
                  
                     A megújítási eljárás tekintetében tisztázni kell az illetékeknek és díjaknak az 1107/2009/EK rendelet 74. cikke alapján történő felszámítására vonatkozó lehetőségeket.
                  
               
                     (10)
                  
                  
                     A 686/2012/EU és a 844/2012/EU végrehajtási rendeletet ezért ennek megfelelően módosítani kell.
                  
               
                     (11)
                  
                  
                     Az e rendeletben előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,
                  
               ELFOGADTA EZT A RENDELETET:
         
            1. cikk
            A 686/2012/EU végrehajtási rendelet módosításai
            A 686/2012/EU végrehajtási rendelet a következőképpen módosul:
            
                        1.
                     
                     
                        az 1. cikk helyébe a következő szöveg lép:
                        
                           „1. cikk
                           A meghosszabbítási eljárás alkalmazásában a Bizottság a melléklet első oszlopában meghatározott minden egyes hatóanyag értékelésére kijelöl egy, a melléklet második oszlopában feltüntetett jelentéstevő tagállamot és egy, a melléklet harmadik oszlopában feltüntetett társjelentéstevő tagállamot, vagy egy, a jelentéstevő tagállamként együttesen eljáró, adott esetben a melléklet negyedik oszlopában feltüntetett tagállamokból álló csoportot. Az utóbbi esetben a Bizottság nem jelöl ki társjelentéstevőt.”;
                        
                     
                  
                        2.
                     
                     
                        a melléklet e rendelet mellékletének megfelelően módosul.
                     
                  
         
            2. cikk
            A 844/2012/EU végrehajtási rendelet módosításai
            A 844/2012/EU végrehajtási rendelet a következőképpen módosul:
            
                        1.
                     
                     
                        az 1. cikk (1) bekezdése a következőképpen módosul:
                        
                                    a)
                                 
                                 
                                    az első albekezdés helyébe a következő szöveg lép:
                                    „A negyedik albekezdés sérelme nélkül, a hatóanyag jóváhagyásának megújítása iránti kérelmet a hatóanyag gyártója legkésőbb három évvel a jóváhagyás lejárta előtt benyújtja a 686/2012/EU bizottsági végrehajtási rendelet (*1) mellékletének második oszlopában feltüntetett jelentéstevő tagállamnak és az említett melléklet harmadik oszlopában feltüntetett társjelentéstevő tagállamnak, vagy a jelentéstevő tagállamként együttesen eljáró, az említett melléklet negyedik oszlopában feltüntetett tagállamokból álló csoport minden egyes tagjának.
                                    
                                       (*1)  A Bizottság 686/2012/EU végrehajtási rendelete (2012. július 26.) a hatóanyagok meghosszabbítási eljáráshoz végzendő értékelésének tagállamok közötti felosztásáról (HL L 200., 2012.7.27., 5. o.).”;"
                        
                                 
                              
                                    b)
                                 
                                 
                                    a szöveg a következő negyedik, ötödik és hatodik albekezdéssel egészül ki:
                                    „Amennyiben a tagállamok egy csoportja a 686/2012/EU végrehajtási rendelet mellékletének negyedik oszlopában foglaltak szerint együttesen tölti be a jelentéstevő tagállam szerepét, a Bizottság nem nevez ki társjelentéstevő tagállamot. Ebben az esetben az e rendeletben a »jelentéstevő tagállamra« tett valamennyi utalást a »jelentéstevő tagállamként együttesen eljáró tagállamok csoportjára« való hivatkozásként kell értelmezni.
                                    A kérelem benyújtására vonatkozó határidő lejárta előtt a jelentéstevő tagállamként együttesen eljáró tagállamok megállapodnak az összes feladat és munkateher felosztásáról.
                                    A jelentéstevő tagállamként együttesen eljáró tagállamok csoportjának részét képező tagállamok törekednek arra, hogy az értékelés során konszenzust érjenek el.”;
                                 
                              
                  
                        2.
                     
                     
                        a 11. cikk (2) bekezdésének h) pontja helyébe a következő szöveg lép:
                        
                                    „h)
                                 
                                 
                                    azok a kérdések, amelyekben a társjelentéstevő tagállam nem értett egyet a jelentéstevő tagállam értékelésével, ha van ilyen kérdés, vagy adott esetben azok a kérdések, amelyekben a jelentéstevő tagállamként együttesen eljáró tagállamok csoportját alkotó tagállamok között nincs egyetértés.”;
                                 
                              
                  
                        3.
                     
                     
                        a szöveg a következő 13a. cikkel egészül ki:
                        
                           „13a. cikk
                           Illetékek és díjak
                           A tagállamok az 1107/2009/EK rendelet 74. cikkével összhangban illetékeket és díjakat számíthatnak fel az általuk e rendelet hatálya alatt végzett tevékenységekkel kapcsolatos költségek megtéríttetése céljából.”
                        
                     
                  
         
            3. cikk
            Hatálybalépés
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.
         
         
            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2019. május 10-én.
            
               
                  a Bizottság részéről
               
               
                  az elnök
               
               Jean-Claude JUNCKER
            
         
         
            (1)  HL L 309., 2009.11.24., 1. o.
         
         
            (2)  A Bizottság 686/2012/EU végrehajtási rendelete (2012. július 26.) a hatóanyagok meghosszabbítási eljáráshoz végzendő értékelésének tagállamok közötti felosztásáról (HL L 200., 2012.7.27., 5. o.).
         
            (3)  A Bizottság 844/2012/EU végrehajtási rendelete (2012. szeptember 18.) a hatóanyagok jóváhagyásának meghosszabbítására vonatkozó eljárás végrehajtásához szükséges rendelkezéseknek a növényvédő szerek forgalomba hozataláról szóló 1107/2009/EK európai parlamenti és tanácsi rendelet szerinti megállapításáról (HL L 252., 2012.9.19., 26. o.).
      
      
         
            MELLÉKLET
            A 686/2012/EU végrehajtási rendelet melléklete a következőképpen módosul:
            
                        1.
                     
                     
                        a B. rész egy negyedik oszloppal egészül ki, amelynek címe a következő:
                        „A jelentéstevő tagállamként együttesen eljáró tagállamok csoportja (az adott tagállami nyelvek ábécéje szerinti sorrendben)”;
                     
                  
                        2.
                     
                     
                        a C. rész a következőképpen módosul:
                        
                                    a)
                                 
                                 
                                    a szöveg egy negyedik oszloppal egészül ki, amelynek címe a következő: „A jelentéstevő tagállamként együttesen eljáró tagállamok csoportja (az adott tagállami nyelvek ábécéje szerinti sorrendben)”;
                                 
                              
                                    b)
                                 
                                 
                                    a geraniolra vonatkozó bejegyzés után a táblázat a következő bejegyzéssel egészül ki:
                                    
                                                Hatóanyag
                                             
                                             
                                                Jelentéstevő tagállam
                                             
                                             
                                                Társjelentéstevő tagállam
                                             
                                             
                                                A jelentéstevő tagállamként együttesen eljáró tagállamok csoportja (az adott tagállami nyelvek ábécéje szerinti sorrendben)
                                             
                                          
                                                „Glifozát
                                             
                                             
                                                 
                                             
                                             
                                                 
                                             
                                             
                                                FR, HU, NL, SE”
                                             
                                          
                              
                                    c)
                                 
                                 
                                    a Helicoverpa armigera sejtmagpolihedrózis-vírus (HearNPV) hatóanyagra vonatkozó bejegyzés után a táblázat a következő bejegyzéssel egészül ki:
                                    
                                                Hatóanyag
                                             
                                             
                                                Jelentéstevő tagállam
                                             
                                             
                                                Társjelentéstevő tagállam
                                             
                                             
                                                A jelentéstevő tagállamként együttesen eljáró tagállamok csoportja (az adott tagállami nyelvek ábécéje szerinti sorrendben)
                                             
                                          
                                                „Imazamox
                                             
                                             
                                                EL
                                             
                                             
                                                IT”
                                             
                                             
                                                 
                                             
                                          
                              
                                    d)
                                 
                                 
                                    a lambda-cihalotrin hatóanyagra vonatkozó bejegyzés helyébe a következő szöveg lép:
                                    
                                                Hatóanyag
                                             
                                             
                                                Jelentéstevő tagállam
                                             
                                             
                                                Társjelentéstevő tagállam
                                             
                                             
                                                A jelentéstevő tagállamként együttesen eljáró tagállamok csoportja (az adott tagállami nyelvek ábécéje szerinti sorrendben)
                                             
                                          
                                                „Lambda-cihalotrin
                                             
                                             
                                                EL
                                             
                                             
                                                FR”
                                             
                                             
                                                 
                                             
                                          
                              
                                    e)
                                 
                                 
                                    a Paecilomyces fumosoroseus Fe9901 törzs hatóanyagra vonatkozó bejegyzés után a táblázat a következő bejegyzéssel egészül ki:
                                    
                                                Hatóanyag
                                             
                                             
                                                Jelentéstevő tagállam
                                             
                                             
                                                Társjelentéstevő tagállam
                                             
                                             
                                                A jelentéstevő tagállamként együttesen eljáró tagállamok csoportja (az adott tagállami nyelvek ábécéje szerinti sorrendben)
                                             
                                          
                                                „Pendimetalin
                                             
                                             
                                                SE
                                             
                                             
                                                NL”